AIŠKINAMASIS RAŠTAS

Dėl Molėtų rajono savivaldybės tarybos 2019 m. vasario 21 d. sprendimo Nr. B1-26 „Dėl Molėtų rajono savivaldybės 2019 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

 Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2019 m. vasario 21 d. sprendimu Nr. B1-26 ,,Dėl Molėtų rajono savivaldybės 2019 metų biudžeto patvirtinimo“ patvirtintas 2019 metų rajono savivaldybės biudžetas.

 Šiuo sprendimu didinamos Molėtų rajono savivaldybės pajamos- **1709,6 tūkst. Eur:**

 1.Vadovaujantis Lietuvos Respublikos kultūros ministro 2019 m. kovo 22 d. įsakymo Nr. ĮV-219 „Dėl Valstybės investicijų 2019-2021 metų programoje 2019 metams numatytų valstybės kapitalo investicijų paskirstymo pagal asignavimų valdytojus ir investicijų projektus (investicijų projektų įgyvendinimo programas)“ 1 priedo 7.1. papunkčiu Molėtų savivaldybei skiriama 159 tūkst. Eur valstybės lėšų investicinio projekto “Molėtų rajono savivaldybės kultūros namų pastato (Molėtų kultūros centro, Molėtų rajono savivaldybės viešosios bibliotekos, Molėtų krašto muziejaus) Molėtuose, Inturkės g. 4 rekontravimas“ finansavimui.

 2. Vadovaujantis Lietuvos Respublikos sveikatos apsaugos ministro 2019 m. vasario 15 d. įsakymu Nr. V-212 „Dėl valstybės biudžeto lėšų, skirtų rentgeno diagnostikos paslaugų kokybės gerinimo programai 2019 metais, panaudojimo“ Molėtų rajono savivaldybei skiriama 200 tūkst. Eur universaliai stacionariai rentgeno diagnostikos medicinos priemonei (prietaisui) VŠĮ Molėtų rajono ligoninei įsigyti.

 3. Vadovaujantis Lietuvos Respublikos švietimo, mokslo ir sporto ministro 2019 m. kovo 12 d. įsakymu Nr. V-200 „Dėl Lietuvos Respublikos valstybės biudžeto lėšų, skirtų tarpinstitucinio bendradarbiavimo koordinatorių pareigybėms išlaikyti, 2019 metais paskirstymo pagal savivaldybes patvirtinimo“ Molėtų rajono savivaldybei skiriama 16,1 tūkst. Eur, iš jų 15,9 tūkst. Eur darbo užmokesčiui ir 0,2 tūkst. Eur socialinio draudimo įmokoms, tarpinstitucinio bendradarbiavimo koordinatoriaus pareigybei išlaikyti.

 4. 7,5 tūkst. Eur suma didinamos savivaldybės pajamos gautomis Aplinkos projektų valdymo agentūros lėšomis. Pagal 2017 m. spalio 31 d. dotacijos teikimo sutartį Nr. AT-D-14(2017)/A14-450, 2018 m. buvo gauta tik dalis numatytos sumos (3,2 tūkst. Eur), todėl 2019 m. balandžio 2 d. pervesta galutinė 7,5 tūkst. Eur dotacijos suma, skirta pakuočių atliekų surinkimo iš gyvenamųjų namų priemonių (konteinerių) įsigijimui.

 5. 2019 m. balandžio mėn. pajamos už realizuotus gyvenamuosius namus išaugo 34,1 tūkst. Eur, todėl šia suma didinamos savivaldybės pajamos ir lėšos skiriamos socialinių būstų įsigijimui.

 6. Vadovaujantis Lietuvos automobilių kelių direkcijos prie susisiekimo ministerijos direktoriaus 2019 m. kovo 29 d. įsakymu Nr. V-66 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės viešiesiems ir vidaus keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti paskirstymo 2019 metais“ Molėtų savivaldybei skiriama 1200 tūkst. Eur kelių priežiūros ir plėtros programos finansavimo lėšų vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, keliams inventorizuoti. 696 tūkst Eur paskirstoma turto įsigijimui ir 504 tūkst. Eur skiriama einamiesiems reikalams finansuoti.

 7. Vadovaujantis UAB “Molėtų šiluma” 2019 m. balandžio 19 d. eilinio visuotinio akcininkų susirinkimo protokolu Nr. 1, UAB “Molėtų šiluma” 2019 m. gegužės 3 d. raštu Nr. 8-65 “Dėl išmokamų dividendų” Molėtų rajono savivaldybei išmokama 99992,34 Eur dividendų.

 Vadovaujantis Lietuvos Respublikos Socialinės apsaugos ir darbo ministro 2019 m. kovo 22 d. įsakymu Nr. A1-161 „Dėl Lietuvos Respublikos socialinės apsaugos ir darbo ministro 2018 m. gruodžio 20 d. įsakymo Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“ pakeitimo Molėtų rajono savivaldybei 7,1 tūkst. Eur mažinamos valstybės lėšos socialinei paramai mokiniams.

 Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1. | Speciali tikslinė dotacija Valstybės investicijų programoje numatytiems objektams finansuoti | 159 |
| 2. | Kita tikslinė dotacija kelių priežiūrai ir rekonstrukcijai | 1200 |
| 3. | Tarpinstitucinio bendradarbiavimo koordinatoriaus išlaikymas | 16,1 |
| 4. | Atliekų tvarkymo programos lėšos | 7,5 |
| 5. | Rentgeno diagnostikos paslaugų kokybės gerinimo programa | 200 |
| 6. | Pastatų ir statinių realizavimo pajamos | 34,1 |
| 7. | Dividendai | 100 |
| 8.  | Socialinei paramai mokiniams | -7,1 |
| 9. | **Iš viso:** | **1709,6** |

 Atliekamas tikslinimas sprendimo 2 priede „Molėtų rajono savivaldybės 2019 m. biudžetinių įstaigų pajamos už teikiamas paslaugas, išlaikymą švietimo, socialinės apsaugos bei kitose įstaigose ir patalpų nuomą (tūkst. Eur)“ tarp Molėtų menų mokyklos pajamų. 0,7 tūkst. Eur perkeliama (nekeičiant bendros sumos) iš pajamų už atsitiktines paslaugas į įmokas už išlaikymą švietimo, socialinės apsaugos ir kitose įstaigose pajamas. Šis tikslinimas įtakoja pajamų 1 priedo „Molėtų rajono savivaldybės biudžeto pajamos 2019 m. (tūkst. Eur)“ 3.2.2. ir 3.2.3. eilutes.

 Gautomis pajamomis tikslinami:

 1. Molėtų rajono savivaldybės administracijos asignavimai sprendimo 5 ir 3 prieduose:

|  |  |  |  |  |  |  |
| --- | --- | --- | --- | --- | --- | --- |
| Eil. Nr.  | Asignavimų pavadinimas  | Programos kodas | Suma, tūkst. Eur  | Kitoms išlaidoms | Darbo užmokestis | Ilgalaikis turtas |
| 1. | Kita tikslinė dotacija kelių priežiūrai ir rekonstrukcijai | 3 | 1200 | 504 |   | 696 |
| 2. | Valstybės investicijų lėšos projektui ,,Molėtų rajono savivaldybės kultūros namų pastato (Molėtų kultūros centro, Molėtų rajono savivaldybės viešosios bibliotekos, Molėtų krašto muziejaus) Molėtuose Inturkės g. 4 rekonstravimas“ | 3 | 159 |   |   | 159 |
| 3. | Tarpinstitucinio bendradarbiavimo koordinatoriaus išlaikymas | 2 | 16,1 | 0,2 | 15,9 |   |
| 4. | Atliekų tvarkymo programos lėšos | 3 | 7,5 | 7,5 |   |   |
| 5. | Rentgeno diagnostikos paslaugų kokybės gerinimo programa | 8 | 200 |   |   | 200 |
| 6. | Lėšos socialinio būsto įsigijimui | 7 | 34,1 |   |   | 34,1 |
| 7. | Lėšos savivaldybės investicijoms ir nekilnojamojo turto remontui | 3 | 51,6 |   |   | 51,6 |
| 8. | Socialinių paslaugų ir piniginės paramos teikimo, neįgaliųjų socialinės reabilitacijos ir vaikų socializacijos programa | 7 | -7,1 | -7,1 |   |   |
| 9. | **Iš viso:**  |  | **1661,2** | **504,6** | **15,9** | **1140,7** |

 2. Molėtų r. kūno kultūros ir sporto centro asignavimai 3 priede. Molėtų r. kūno kultūros ir sporto centrui skiriama 48,4 tūkst. Eur projektavimo darbams „Molėtų kūno kultūros ir sporto centro pastato (8.14.), Ąžuolų g. 10, Molėtuose, rekonstravimo, pristatant baseino korpusą techninio projekto Nr. 0355/16-04-19-TP\_TF korektūros, optimizuojant projekto sprendinius, laidos A parengimo, išskiriant statybos etapus“ vykdyti. Projektavimo darbų sutarties kaina 48,4 tūkst. Eur. Lėšos skiriamos ilgalaikio turto įsigijimui.

 Atsižvelgiant į Molėtų rajono savivaldybės administracijos ir biudžetinių įstaigų prašymus, perskirstomos įstaigų valstybės ir mokymo lėšos tarp darbo užmokesčio, ilgalaikio turto ir kitų išlaidų straipsnių nekeičiant bendros asignavimų sumos:

|  |  |  |  |  |  |
| --- | --- | --- | --- | --- | --- |
| Eil.Nr.  | Programos kodas | Įstaigos, struktūrinio padalinio pavadinimas/ programos pavadinimas | Finansavimo šaltinis | Iš viso | Biudžeto asignavimai |
| išlaidoms | Turtuiįsigyti |
| Iš viso | Darboužmo-kesčiui |
| 1. | Molėtų rajono savivaldybės administracija: | 0 | -109,6 | 8,3 | 101,3 |
| 1.1. | 03 | Infrastruktūros objektų ir gyvenamosios aplinkos tvarkymo ir priežiūros programa | valstybės biudžeto lėšos | 0 | -101,3 |   | 101,3 |
| 1.2. | 07 | Socialinės atskirties mažinimo programa | valstybės biudžeto lėšos | 0 | -7,9 | 7,9 |   |
| 1.3. | 08 | Sveikatos apsaugos programa  | valstybės biudžeto lėšos | 0 | -0,4 | 0,4 |   |
| 2.  | Molėtų r. Giedraičių A. Jaroševičiaus gimnazija: | 0 | 6,3 | -6,3 | 0 |
| 2.1. | 06 | Ugdymo proceso užtikrinimo programa  | mokymo lėšos | 0 | 6,3 | -6,3 |   |
| 3.  | Molėtų r. Suginčių pagrindinė mokykla: | 0 | 1,9 | -1,9 | 0 |
| 3.1. | 06 | Ugdymo proceso užtikrinimo programa  | mokymo lėšos | 0 | 1,9 | -1,9 |   |
| **Iš viso:** | **0** | **-101,4** | **0,1** | **101,3** |

 **2. Šiuo metu esantis teisinis reglamentavimas:**

 Lietuvos Respublikos biudžeto sandaros įstatymas;

 Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

 Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašas, patvirtintas 2019 m. balandžio 3 d. Molėtų rajono savivaldybės administracijos ditrektoriaus įsakymu Nr. B6-268 „Dėl Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašo tvirtinimo“.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių - nenumatoma. Teigiamos pasekmės – didinamas savivaldybės biudžetas, lėšos paskirstomos asignavimų valdytojams, pagal įstaigų poreikį perskirstomos valstybės, mokymo lėšos, patikslinamos biudžetinių įstaigų pajamos už suteiktas paslaugas.

 **4. Priemonės sprendimui įgyvendinti**

 Priimti teigiamą sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

 **6.Vykdytojai, įvykdymo terminai**

 Savivaldybės administracija, asignavimų valdytojai.